**Versenyfelhívás**

Alapítványunk a 2017-20178-as tanévben megszervezi az VI. Országos Gyöngyhalászat Tehetséggondozó Tanulmányi Versenyt.

A levelezős rendszerű Gyöngyhalászat Tehetséggondozó Tanulmányi Verseny a 2010/2011-es tanévben indult, a megyénk iskolái között. A következő tanévben már kiterjesztettük a régióra, és azt követően már országos versenyt rendeztünk. Bővebben a kezdeményezésünkről a honlapunkon olvashattok. Itt található a Versenyszabályzat is (http://www.gyongyhalaszat.hu/userfiles/files/Versenyszabályzat.pdf).

Milyen szervezéssel, feladatokkal jár a versenyzés?

A tehetséggondozó programban résztvevő 5-8. évfolyamos, tanulásban akadályozott gyerekek kiválasztása után a szükséges adatokat meg kell küldeni a szervezőknek. A verseny első szakaszában még mindenképpen szükséges a gyerekeket irányítani, segíteni. Pl. a számítógép használata, e-mailezés, csatolás, postaláda kezelése, küldés, fogadás, mentés stb.

A feladatlapokat számítógépen kell megoldani és elektronikusan eljuttatni a gyongyhalaszat.verseny@gmail.com címre.

Ha megfelelő a szülői háttér, lehetséges otthon is megoldani a feladatokat.

A beérkezett feladatokat „érkeztetjük”, visszaigazolást küldünk. Az eredmények a honlapunkon a „Tanulóknak, fiataloknak” felső menüben a „Versenyek, eredmények” almenüben jelennek meg a feladatlapok kiértékelése után, minden hónap 16-ig (ha nem késnek a diákok). Az esetleges késésekről időben kérünk tájékoztatást (pl. Józsika kórházba került, ezért késni fogunk), valamint a lemorzsolódásokról is.

Egy tanuló több tárgyból is indulhat, de a döntőben csak egy műveltségi területen vehet részt. December 10-ig a versenyszervezőt tájékoztatni kell, hogy melyik tárgyat választja a versenyző.

Tekintettel arra, hogy ez egy egyéni verseny, nem szerencsés, ha a mentor az azonos évfolyamba járó gyerekekkel egyszerre foglalkozik. (Feltételezve, hogy több gyereket vállal. Pl. két 5-es, két 8-os, és velük „bontásban” kellene megoldani a feladatokat.) A feladatlapok évfolyamonként és műveltségi területenként készülnek (havonta 28 db).

A kezdeti szorosabb segítésből fokozatosan kell eljuttatni a tanulókat az önálló munka irányába. De a verseny időtartama alatt kérem, ellenőrizzétek, hogy megfelelően küldték-e el a megoldást, illetve kaptak-e visszajelzést.

A gyerekek e-mail címét célszerű úgy megalkotni, hogy ne legyen árulkodó. Szeretnénk elfogulatlanul pontozni, ezért a nyilvántartást más munkatársunk kezeli, mint a javító, pontozó kollégák. Tehát a javító gyógypedagógus nem tudja, kit takar az e-mail cím. Pl. egertipli@gmail.com, vagy zenebohoc@gmail.com stb.

A gmail-es cím azért fontos, mert csoportos küldéssel mennek a feladatok, és a citromos, freemail-es címek „visszavágják”, mert spam-ként kezelik.

Érdeklődni a +36-20/41-15-888-as telefonszámon lehet!

**A teendők vázlata:**

**Tehetséges gyerekek kiválasztása**

 osztályfőnökök, „szaktanárok”, szakkörvezetők, tehetséggondozó (személyes együttműködés képessége), helyi tehetségmérési módszerek szerint

 tanulmányi eredmények

 motiváltság, kitartás

 szülői támogatás (TV nézési szokások „felülvizsgálata”, részvétel szorgalmazása)

**A programba bevont tanulókról:**

 gmail-es e-mail cím

 intézmény

 név

 évfolyam

 műveltségi terület

 mentora

**A mentorokról:**

 név

 telefonszám

 gmail-es e-mail cím

**Határidők:**

***Jelentkezni az utolsó oldalon található táblázatban lehet!***

Szeptember 5-ig a kapcsolattartó személy és a versenyzők, valamint a mentorok adatait kérnénk (név, intézmény, gmail-es e-mail cím, telefonszám)

Minden hónap 10-én érkeznek a feladatok, beküldési határidő a következő hónap 10. Az utolsó forduló feladatsora április 5-én érkezik, és május 5-ig kell a megoldást beküldeni.

Azokban a kategóriákban, ahol nincs elég jelentkező (min. 7 fő), nem szervezzük meg a fordulókat.

**E-mailnél tanulják meg:**

 legyen a tárgymezőben mit küld

 pár szavas üzenet (udvarias levelezési formula)

 Word dokumentum, fénykép csatolása

**Technikai feltételek:**

 kérünk jelzést arról, milyen típusú Word-del dolgoznak (97-2003/2007/2010-es?)

 gyakorlati munkák lesznek életvitelből és művészetekből 2 havonta, ezeket le kell fényképezni, és szkennerezve csatolni az e-mailhez. A verseny végén egyben kell a gyakorlati munkákat beküldeni.

**Cél:**

 önálló ismeretszerzés

 kulcsszavas keresés megtanulása

 könyvtárhasználat

 kitartás

 internethasználat

 kulturált e-mailezés megtanulása

**Problémák**:

 lemorzsolódás

 motiválatlanság

 kitartás hiánya

**Motiváció**:

 iskolán belül kiemelni őket, dicsérni, iskolagyűlés, igazgató, iskolaújság. suli honlap stb.

 honlapon a pontok folyamatosan

 tantárgyi érdemjegy az eredményes fordulókért

 díjak

 a mentorokat is motiválni kell!!!

**Mit tehet az iskolavezetés?**

 tantárgyfelosztásban órát biztosít – tehetséggondozás!

 a tantestület odafigyelése, együttes segítség, a mentorok és tanulók biztatása, elismerése (pl. iskolagyűlésen kiemelni az eredményeket).

**Döntő**:

 Amennyiben pályázatból, támogatásból meg tudjuk oldani, akkor 2017. május 25-én rendezzük az országos döntőt, egyébként a pontszámok alapján történik a végeredmény megállapítása.

A döntőbe azok a gyerekek kerülnek, akik kategóriájukban az 1-5. helyen végeznek a pontversenyben. Azokban a kategóriákban, ahol nincs 5 olyan tanuló, akik legalább 50%-os eredményt ért el a 8 forduló alatt, nem rendezünk döntőt.

**Kapcsolat**:

 Facebook (Gyöngyhalászat Tehetséggondozó Alapítvány)

 Honlap: <http://www.gyongyhalaszat.hu/>

 e-mail (a feladatlapokat a gyongyhalaszat.verseny@gmail.com névre kérjük!!!)

 gyongyhalaszat@gyongyhalaszat.hu

**Területek**:

 életvitel

 informatika

 magyar nyelvtan és irodalom

 matematika

 művészetek (rajz, ének-zene, vizuális kultúra, médiaismeret)

 természet (környezet, fizika, biológia, kémia, földrajz)

 történelem és társadalmi ismeretek

Várom jelentkezésüket és gyümölcsöző együttműködésünket!

Üdvözlettel:

Pomázi Zsóka

versenykoordinátor

**Jelentkezési lap a Gyöngyhalászat Tehetséggondozó Tanulmányi Versenyre**

Kérjük, az intézményből jelentkező összes versenyző és mentor adatait 1 dokumentumban küldjék be!

|  |  |  |  |  |  |
| --- | --- | --- | --- | --- | --- |
| Intézmény neve, címe (elég egyszer!) | Tanuló neve | Évfolyam | Tantárgy | e-mail cím (gmail-es!) | A mentora neve |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

(A táblázatok tetszőleges számú sorral bővíthetők!)

|  |  |  |
| --- | --- | --- |
| A mentor neve | E-mail címe (gmail-es!) | telefonszáma |
|  |  |  |
|  |  |  |
|  |  |  |
|  |  |  |